สวัสดีค่ะ หนูไม่ได้มีเพศสัมพันธุ์มาหลายเดือนแล้วค่ะ ปกติประจำเดือนก็มาปกติค่ะ เดือนที่แล้วประจำเดือนมาเมื่อวันที่4ค่ะ แต่เดือนนี้ยังไม่มาเลยค่ะ แต่มีเลือดไหลออกมาติดชุดชั้นในนิดหน่อยค่ะ มานิดเดียวเป็นบางช่วงแล้วก็หาย เป็นแบบนี้มาประมาณ3วันแล้วค่ะ หนูอยากทราบว่าหนูเป็นอะไรหรือเปล่าค่ะ
สวัสดีค่ะ หากไม่ได้มีเพศสัมพันธ์มาหลายเดือนแล้ว และประจำเดือนก็ได้มาเป็นปกติดี ก็แสดงว่าไม่ได้มีการตั้งครรภ์เกิดขึ้น และหากประจำเดือนล่าสุดมาวันที่ 4 มิ.ย. แล้วในเดือน ก.ค. นี้ ได้มีเลือดไหลออกมาปริมาณน้อยๆ แต่มานาน 3 วัน ก็น่าจะเป็นเลือดประจำเดือนได้ค่ะ เพียงแต่การที่ปริมาณเลือดประจำเดือนน้อยกว่าปกติ อาจเกิดจากสาเหตุ เช่น การมีความเครียด ออกกำลังกายมากไป มีน้ำหนักลด มีพังผืดในมดลูก มีภาวะโลหิตจาง หรือเกิดมีภาวะไทรอยด์ฮอร์โมนผิดปกติขึ้น นอกจากนี้ หากมีการใช้ยาฮอร์โมนบางอย่างอยู่ ก็อาจเป็นสาเหตุได้แนะนำควรสังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมีปริมาณที่น้อยมาก หรือระยะห่างระหว่างประจำเดือนนานมากว่าปกติ ก็ควรไปพบแพทย์เพื่อตรวจหาสาเหตุค่ะ